ການປະທ້ວງ ຢູ່ຊີຄາໂກ ມີຂຶ້ນຫຼັງຈາກ ໄດ້ເຫັນວີດີໂອ ຕຳຫຼວດ ຍິງສັງຫານ ຊາຍຜິວດຳ
ນັກ​ຂ່າວ​ຄົນ​ໜຶ່ງ​ ໄດ້ຍື່ນຄຳ​ຮ້ອງ ວ່າ​ດ້ວຍເສລີພາບ​​ ໃນ​ດ້ານ​ຂ່າວສານ​ຂໍ້​ມູນ ​ເພື່ອ​ໃຫ້​ເປີດ​ເຜີຍ ​ວີ​ດີ​ໂອ​ ແກ່​ສາທາ​ລະນະຊົນ ​ແລະ​ສານ​ ໄດ້​ສັ່ງ​​ໃຫ້​ ນຳວີ​ດີ​ໂອ ​ອອກເຜີຍ​ແຜ່.
ຫລອດໄຟນ້ອຍໆສີຂາວໄດ້ໄຕ້ຂຶ້ນຢູ່ກະດານດຳ ແລະສະກົດ ອອກມາເປັນຄຳວ່າ L-A-Q-U-A-N ປ້າຍດັ່ງກ່າວ ເປັນການໄວ້ອາໄລ ໃຫ້ແກ່ ທ້າວ Laquan McDonald ອາຍຸ 17 ປິ ທີ່ຖືກຍິງປີກາຍນີ້ໂດຍເຈົ້າໜ້າທີ່ຕຳ ຫລວດ ໃນນະຄອນ Chicago ເຖິງ 16 ນັດ ພາຍໃນສາມສິບ ວິນາທີ ຫົກຄົນທີ່ພາກັນຖືໂຕໜັງສືນັ້ນ ແມ່ນສ່ວນນຶ່ງຂອງຫລາຍຮ້ອຍ ຄົນທີ່ພາ ກັນປະທ້ວງ ເມື່ອຄືນແລ້ວນີ້ ຢູ່ໃນນະຄອນ Chicago ທາງພາກກາງ ຂອງສະຫະລັດ ບ່ອນທີ່ໃນຕອນເຊົ້າຂອງວັນ ດັ່ງກ່າວ ຮູບພາບວີດີໂອຢູ່ໃນລົດຕຳຫຼວດໄດ້ມີການນຳອອກເຜີຍແຜ່ ນັກຂ່າວຄົນໜຶ່ງ ໄດ້ຍື່ນຄຳຮ້ອງ ວ່າດ້ວຍເສລີພາບໃນດ້ານຂ່າວສານຂໍ້ມູນ ເພື່ອໃຫ້ເປີດ ເຜີຍວີດີໂອ ແກ່ສາລາລະນະຊົນ ແລະສານໄດ້ສັ່ງໃຫ້ນຳວີດີໂອອອກເຜີຍແຜ່ໃນວັນ ອັງຄານວານນີ້ ວີດີໂອ ໄດ້ສະແດງໃຫ້ເຫັນວ່າ ທ້າວ McDonald ກຳລັງຢ່າງຢູ່ກາງຖະໜົນ ບໍ່ມີສຽງ ເຈົ້າໜ້າທີ່ Jason Van Dyke ຍິງປືນໃສ່ຜູ້ກ່ຽວ ແລະຍັງຍິງຕໍ່ ຫລັງຈາກທ້າວ McDonald ລົ້ມລົງສູ່ພື້ນດິນແລ້ວ ວີດີໂອ ໄດ້ສະແດງໃຫ້ເຫັນວ່າ ທ້າວ McDonald ກຳລັງຢ່າງຢູ່ກາງຖະໜົນ ບໍ່ມີສຽງ ເຈົ້າໜ້າທີ່ Jason Van Dyke ຍິງປືນໃສ່ຜູ້ກ່ຽວ ແລະຍັງຍິງຕໍ່ ຫລັງຈາກທ້າວ McDonald ລົ້ມລົງສູ່ພື້ນດິນແລ້ວ ທ່ານ Van Dyke ໄດ້ຖືກກ່າວຫາ ໃນວັນອັງຄານວານນີ້ ໃນຂໍ້ຫາຕັ້ງໃຈຄາດຕະກຳດ້ວຍ ຄວາມຕັ້ງໃຈແລະໂດຍເຈດຕະນາໃນເຫດການເມື່ອ ວັນທີ 20 ຕຸລາ ປີ 2014 ທີ່ຜ່ານມາ ການຍິງສັງຫານນີ້ ພາໃຫ້ຫວນຄິດເຖິງ ເຫດການອື່ນໆທີ່ພົວພັນທາງດ້ານຜີວພັນ ກັບ ບັນດາເຈົ້າໜ້າທີ່ຕຳຫລວດຜິວຂາວ ແລະບັນດາຜູ້ຕ້ອງສົງໄສທີ່ເປັນຄົນຜີວດຳ ໜຶຶ່ງປີທີ່ ຜ່ານມາໃນເດືອນນີ້ ປະຊາຊົນຢູ່ເມືອງ Ferguson ລັດ Missouri ກໍໄດ້ພາກັນກໍ່ຈະລາ ຈົນຂຶ້ນຫລັງຈາກຕຳຫລວດຜິວຂາວ ບໍ່ໄດ້ຖືກກ່າວຫາ ໃນການຍິງສັງຫານຊາຍຜິວດຳ ອາຍຸ 18 ປີ